WGE กำไรปี 64 ลด 69% เหตุต้นทุนก่อสร้างพุ่ง แจกปันผล 0.05 บ. XD 28 เม.ย.นี้
WGE กำไรปี 64 ลด 69% เหลือ 14.04 ลบ. จากปีก่อนกำไร 45.13 ลบ. เหตุต้นทุนก่อสร้างพุ่ง แจกปันผล 0.05 บ. XD วันที 28 เม.ย.65 กำหนดจ่าย 18 พ.ค.65
WGE กำไรปี 64 ลด 69% เหลือ 14.04 ลบ. เหตุต้นทุนก่อสร้างพุ่ง แจกปันผล 0.05 บ. XD วันที 28 เม.ย.65 กำหนดจ่าย 18 พ.ค.65
18 ก.พ. 2565

บริษัท เวล เกรด เอ็นจิเนียริ่ง จำกัด (มหาชน)  หรือ WGE รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 มีกำไรลดลง เนื่องจากต้นทุนงานก่อสร้างและบริการจำนวน 1,076.94 ล้านบาท เพิ่มขึ้นร้อยละ 50.28 สาเหตุหลักมาจากราคาวัสดุหลักในงานก่อสร้างมีการปรับราคาค่อนข้างสูง ผลกระทบด้านแรงงาน และอัตรากำไรขั้นต้นสัญญางานก่อสร้างใหม่ของงานภาครัฐที่ค่อนข้างต่ำ เนื่องจากภาวการณ์แข่งขันด้านราคาที่เพิ่มสูงขึ้น
อย่างไรก็ดีบริษัทมีรายได้จากการก่อสร้างและบริการจำนวน 1,185.47 ล้านบาท เพิ่มขึ้นจากปี 2563 ร้อยละ 38.21 โดยการปรับตัวสูงขึ้นของรายได้ดังกล่าว เป็นผลมาจากงานในมือค้างรับ (Backlog) ที่สะสมต่อเนื่องมาจากปีก่อนและโครงการใหม่ที่บริษัทประมูลได้ในปี 2564 โดยเป็นกลุ่มลูกค่างานภาครัฐ คิดเป็นสัดส่วนประมาณร้อยละ 51.59 ของรายได้จากการก่อสร้างและบริการ ขณะที่รายได้จากงานก่อสร้างในกลุ่มงานภาคเอกชนคิดเป็นสัดสวนประมาณร้อยละ 48.41
นอกจากนั้นบริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตรา 0.05 บาท/หุ้น กำหนดขึ้นเครื่องหมาย XD วันที่ 28 เม.ย.2565 และกำหนดจ่ายเงินปันผลวันที่ 18 พ.ค.2565